অর্থমন্ত্রক
কেন্দ্রীয় অর্থ সচিব ডঃ টি ভি সোমনাথন পণ্য সংগ্রহ ও পরামর্শ ব্যতীত পরিষেবার জন্য মডেল টেন্ডার ডক্যুমেন্টস্  প্রকাশ করেছেন
নয়াদিল্লি, ২৯ অক্টোবর, ২০২১
কেন্দ্রীয় অর্থ সচিব ডঃ টি ভি সোমনাথন পণ্য সংগ্রহ ও পরামর্শ ব্যতীত পরিষেবার জন্য মডেল টেন্ডার ডক্যুমেন্টস্  প্রকাশ করেছেন। এ বছর স্বাধীনতা দিবসের ভাষণে মাননীয় প্রধানমন্ত্রী জোর দিয়েছিলেন চলতি বিধি এবং প্রক্রিয়ার নিয়মিত পর্যালোচনা করার ওপর তারই অঙ্গ হিসেবে এটি করা হল। এমটিডিগুলি বিশেষভাবে ই-প্রকিওরমেন্ট সংক্রান্ত প্রয়োজনীতা মেটাবে। যার ফলে ই-প্রকিওরমেন্ট প্রক্রিয়া সহজ হবে এবং সরকারের সহজ এবং দক্ষ ই-গর্ভন্যান্সের লক্ষ্য পূরণ হবে। এই ধরনের উদ্যোগ সরকারি সংগ্রহ প্রক্রিয়ায় ডিজিটাইজেশন সহজ এবং স্বাভাবিক করার মাধ্যমে ডিজিটাল ইন্ডিয়ার উদ্দেশ্য পূরণে সাহায্য করবে।
টেন্ডার ডকুমেন্টস বা দরপত্র সংক্রান্ত নথিগুলি শিল্প সংস্থার সঙ্গে সরকারের একটি গুরুত্বপূর্ণ সংযোগের উপায় এবং সেইজন্য নীতি বাস্তবায়িত করার একটি প্রয়োজনীয় মাধ্যম। অভিন্ন দরপত্র নথির মাধ্যমে কার্যকর, ধারাবাহিক ও অনুরূপ উপায়ে সরকার তার নীতিগুলি প্রকাশ করে । সরকারি সংগ্রহ নীতি এবং উদ্যোগের সঠিক ব্যাখ্যার মধ্য দিয়ে প্রয়োগের ক্ষেত্রে এর অভিন্নতা প্রকাশ পায়। এর ফলে সংগ্রহ প্রক্রিয়ায় জনসাধারণের আস্থা বৃদ্ধি পায় এবং মান্যতা বাড়ে। এছাড়া, সংগ্রহ প্রক্রিয়ার সেরা পন্থা-পদ্ধতি ভাগ করে নেওয়া ছাড়াও অভিন্ন দরপত্র সংক্রান্ত নথি নীতি উদ্যোগের ইতিবাচক প্রভাব বৃদ্ধি করে, অর্থনীতির গ্রহণযোগ্যতা বাড়ায় ও প্রতিযোগিতাও বৃদ্ধি পায়। সংগ্রহ প্রক্রিয়ায় এ ধরনের পদ্ধতি এমন এক পারদর্শী বাজার পরিস্থিতি তৈরি করে যাতে করদাতারা তাদের অর্থের সঠিক মূল্য পান। দরপত্র দাতারাও তাদের পণ্য পরিষেবার জন্য আরও বড় বাজারের সুবিধা পান।
সেইমতো মডেল টেন্ডার ডকুমেন্টস  তৈরি করা হয়েছে পণ্য সংগ্রহ এবং পরামর্শ ব্যতীত পরিষেবার জন্য। এই এমটিডিগুলি টেন্ডার নথির কাঠামোকে যুক্তিসঙ্গত এবং সরল করবে। সরকারের বিভিন্ন সংগ্রহ নীতির সংস্থান, যেমন অতিক্ষুদ্র ও ছোট শিল্পসংক্রান্ত নীতি, মেক ইন ইন্ডিয়ায় অগ্রাধিকার, স্টার্টআপকে সুবিধা দেওয়ার মতো বিষয়গুলিকে এক করে এমটিডিগুলি দেশ-বিদেশের সেরা পন্থা-পদ্ধতি অন্তর্ভুক্ত করেছে। দুটি স্তরে বিস্তারিত আলোচনার পর এমটিডিগুলি তৈরি হয়েছে। আলোচনা করা হয়েছে মন্ত্রক/দপ্তর/কেন্দ্রীয় সরকারি রাষ্ট্রায়ত্ত সংস্থা, অন্যান্য সংগঠন এবং বিশেষজ্ঞ ব্যক্তিদের সঙ্গে।
অর্থ মন্ত্রকের ব্যয় নির্বাহ দপ্তর সঠিক দিশা-নির্দেশক মানদন্ড ব্যবস্থা হিসাবে এমটিডিগুলি প্রকাশ করেছে। ডিজিটাল ইন্ডিয়ার ওপর সরকারের জোর দেওয়ার নীতির সঙ্গে সামঞ্জস্য রেখে সঠিক দিশা-নির্দেশক মানদন্ড হিসাবে এমটিডিগুলি প্রকাশ করা হচ্ছে যাতে, ব্যবহারকারীরা সহজে মেনে চলতে পারেন। এই নথি মন্ত্রক/দপ্তর দক্ষতার সঙ্গে তাদের স্থানীয়/বিশেষ চাহিদার সঙ্গে মানানসই করে নিতে পারবে। সংগ্রহকারী আধিকারিকদের সাহায্য করতে প্রতিটি এমটিডি ব্যবহারের জন্য একটি পৃথক বিস্তারিত নির্দেশিকা নোটও প্রস্তুত করা হয়েছে যাতে প্রতিটি এমটিডির সুদক্ষ প্রয়োগ করা যায়।
সরকারী সংস্থাগুলি তাদের দায়িত্ব কর্তব্যের সঙ্গে সামঞ্জস্য রাখতে বিভিন্ন পণ্য এবং পরামর্শ ব্যতীত পরিষেবা সংগ্রহ করে থাকে। সুপ্রশাসন, স্বচ্ছতা, সততা, প্রতিযোগিতামূলক মনোভাব বৃদ্ধি করতে এবং সরকারি সংগ্রহে অর্থের প্রকৃত মূল্য বিবেচনায় রেখে ভারত সরকার সম্প্রতি সরকারি সংগ্রহ উদ্যোগে গুরুত্বপূর্ণ বেশ কয়েকটি নীতি নিয়েছে। বিস্তারিত পর্যালোচনা করার পর ২০১৭র মার্চে জেনারেল ফিনানসিয়াল রুল্স প্রকাশিত হয়। এছাড়াও তিনটি প্রোকিওমেন্ট ম্যানুয়াল যেমন- ম্যানুয়াল ফর প্রোকিওরমেন্ট অফ গুডস ২০১৭, ম্যানুয়াল ফর প্রোকিওরমেন্ট অফ কনসালটেন্সি অ্যান্ড আদার সার্ভিসেস ২০১৭ এবং ম্যানুয়াল ফর প্রোকিওরমেন্ট অফ ওয়ার্কস ২০১৯ ও তৈরি করা হয়েছে।
বর্তমান বিধি এবং প্রণালী পর্যালোচনার চলতি প্রক্রিয়ার অঙ্গ হিসেবে এই মডেল টেন্ডার ডকুমেন্টসগুলি প্রণয়ন এবং প্রকাশ করা হয়েছে। ২০২১এর দোসরা অক্টোবর থেকে ৩১ অক্টোবর বিশেষ অভিযান হিসেবে এর তত্ত্বাবধান করছেন ক্যাবিনেট সচিব।
ডকুমেন্ট লিঙ্কঃ
https://doe.gov.in/sites/default/files/Model%20Tender%20Document%20for%20Procurement%20of%20Goods_0.pdf
https://doe.gov.in/sites/default/files/Model%20Tender%20Document%20for%20Procurement%20of%20Non%20Consultancy%20Services.pdf
CG/BD/SB
(